polyglot-tagger/wikipedia-language-snippets-filtered huggingface dataset:
தீட்சிதா 1998 சூன் 27 இல் ஆத்திரேலியாவில் சிட்னி நகரில் இலங்கைத் தமிழ் குடும்பத்தில் பிறந்தார். யாழ்ப்பாணத்தைச் சேர்ந்த இவரது தாயார் மீனாட்சி ஐயர் சந்தோஷ் நாராயணனை மறுமணம் செய்து கொண்டார். இவருக்கு சுதீக்ஷன் என்ற மூத்த சகோதரர் உண்டு. இவர் தனது கல்வியின் இடைவேளையின் போது சந்தோஷ் நாராயணன் ஆல்பங்களான பீட்சா : வில்லா மற்றும் குக்கூ ஆகிய திரைப்படங்களில் இரண்டு பாடல்களைப் பாடி தன்னை ஒரு பின்னணிப் பாடகியாக அறிமுகப்படுத்திக்கொண்டார்.
தீட்சிதா வெங்கடேசன் என்பவர் தீ என்று அழைக்கப்படும் ஆஸ்திரேலிய நாட்டு தமிழ் பின்னணிப் பாடகி ஆவார். இவர் 2013 ஆம் ஆண்டு முதல் தமிழ் திரைப்படத்துறையில் பல பாடல்கள் பாடுகிறார். 2014ஆம் ஆண்டு வெளியான மெட்ராஸ் என்ற திரைப்படத்தில் 'நான் நீ' என்ற பாடலை பாடியதற்காக சிறந்த பின்னணிப் பாடகிக்கான பிலிம்பேர் விருது – தமிழ் மற்றும் விஜய் விருதுகள் சிறந்த பெண் பின்னணி பாடகி போன்ற விருதுகளுக்கு பரிந்துரை செய்யப்பட்டார்.
சிறிய இடைவேளைக்கு பிறகு 2014ஆம் ஆண்டு இயக்குனர் பா. ரஞ்சித் இயக்கிய மெட்ராஸ் என்ற திரைப்படத்தில் நான் நீ என்ற பாடலை பாடகி சக்திஸ்ரீ கோபாலன் உடன் இணைத்து பாடியுள்ளார். இந்த படத்திற்கு சந்தோஷ் நாராயணன் இசை அமைத்துள்ளார். இந்த பாடலுக்காக சிறந்த பாடகிக்கான பிலிம்பேர் விருது மற்றும் விஜய் விருதுகள் போன்ற விருதுகளுக்கு பரிந்துரை செய்யப்பட்டார்.
காட்சிக்கூட அறை 7: இந்தோசீனா தீபகற்பத்தைச்சேர்ந்த நாடுகளான லாவோஸ், வியட்நாம் மற்றும் கம்போடியா ஆகிய நாட்டின் கலைஞர்களின் படைப்புகள்
காட்சிக்கூட அறை 9: வனுவாட்டின் முதன்மைக் கலை மற்றும் அலோய் பிலியோகோ மற்றும் நிக்கோலாய் மைக்கௌடச்கின் ஆகியோரின் பசிபிக் தீவுகளின் ஓவியங்கள்
காட்சிக்கூட அறை 11: ஆசியா: ஜப்பான், சீனா, தாய்லாந்து, மலேசியா மற்றும் மியான்மர் மற்றும் பிலிப்பைன்ஸ் ஆகிய நாடுகளைச் சேர்ந்த பல கலைப்படைப்புகள்
2006 ஆம் ஆண்டில், ஆசியா-பசிபிக் கலை மையம் என்ற பெயரானது பசிபிகா அருங்காட்சியகம் என்று மாற்றம் பெற்றது. இங்கு காட்சிப்படுத்தப்படுள்ள காட்சிப்பொருள்களின் எண்ணிக்கை நாளுக்கு நாள் அதிகரித்து வர ஆரம்பித்தது, மேலும் இந்த அருங்காட்சியகம் நுசா துவா பகுதியின் மையத்தில் அமைந்துள்ளது, இந்த அருங்காட்சியகத்திற்கு வரும் சுற்றுலாப் பயணிகளின் எண்ணிக்கை அதிகம் ஆனது ஆகிய காரணங்களால் கலை மையத்திலிருந்து இவ்வாறாக அருங்காட்சியகம் பெயர் மாற்றம் பெற்றது. அருங்காட்சியகத்தில் காட்டசப்படுத்தப்பட்டுள்ள கலை சேகரிப்புகள் பெரும்பாலும் நிரந்தரமான காட்சிப் பொருள்களாக இருந்தபோதிலும், இந்த அருங்காட்சியகத்தில் பெரும்பாலும் பாலினீஸ் கலைஞர் அல்லது பிற நாடுகளைச் சேர்ந்த கலைஞர்களால் நடத்தப்படுகின்ற கலைக் கண்காட்சிகளின் எண்ணிக்கை நாளுக்கு நாள் அதிகமாக ஆரம்பித்தது. பாலி நகரில் உள்ள பசிபிகா அருங்காட்சியகத்தைப் பார்வையிட வரும் பார்வையாளர்கள் பள்ளி மாணவர்கள் ஆவர். கலை ஆர்வலர்களும் அதிக எண்ணிக்கையில் இங்கு வருகின்றனர்.
பசிபிகா அருங்காட்சியகம் ஐ.டி.டி.சி ஏரியா பிளாக் பி, நுசா துவா - பாலி, இந்தோனேசியா என்பதாகும். அருங்காட்சியகத்திற்கு நுழைவுக்கட்டணம் செலுத்த வேண்டும். நுழைவு கட்டணம், ஐடிஆர் 100.000/பெரியவர் ஒருவர், இது 8 அமெரிக்க டாலருக்கு நிகராகும். கட்டணம் செலுத்துவோருக்கு இலவச பானம் வழங்கப்படுகிறது. பத்து வயதுக்குட்பட்ட குழந்தைகளுக்கு நுழைவுக் கட்டணம் கிடையாது.
பாலி பகுதியில் உள்ள அருங்காட்சியகங்கள் உபுத் கியானார் உள்ளிட்ட பகுதிகளில் உள்ளன. பாலி நகரில் உள்ள சுற்றுலா தலங்களில் முக்கியமாக உள்ள ஒரு அருங்காட்சியகமாக இந்த அருங்காட்சியகம் சர்வதேச தரமான ஓவியங்களைக் கொண்டு அமைந்துள்ளது.
இந்த அருங்காட்சியகத்தில் ஆசிய பசிபிக் பகுதிகளைச் சேர்ந்த பல்வேறு வகையான கலாச்சார கலைப்பொருட்கள் காட்சிப்படுத்தப்பட்டுள்ளன. இந்த அருங்காட்சியகம் 2006 ஆம் ஆண்டில் மொயெரியான்டோ பி மற்றும் பிலிப் ஆகியோரால் நிறுவப்பட்டது. இந்த அருங்காட்சியகம் பசிபிகா நுசா துவா பாலி அருங்காட்சியகம் என்றும் அழைக்கப்படுகிறது.
இந்த அருங்காட்சியகத்தில் 25 நாடுகளைச் சேர்ந்த 200 கலைஞர்கள் படைத்த 600 கலைப்பொருள்கள் உள்ளிட்ட கலைப்பொருள்கள் காட்சிப்படுத்தப்பட்டுள்ளன. இந்த அருங்காட்சியகத்தில் அதிக எண்ணிக்கையிலான காட்சிக்கூடங்கள் உள்ளன.
செம்புள்ளி தொற்றுநோய் பொதுவாக ஆறு மாதங்கள் முதல் இரண்டு வயது வரையிலான குழந்தைகளை பாதிக்கிறது. திடீரென அதிக காய்ச்சலுடன் ஏற்படுகிறது. அரிதான சந்தர்ப்பங்களில், உடல் வெப்பநிலை திடீரென அதிகரிப்பதன் காரணமாக இது காய்ச்சல் வலிப்புத்தாக்கங்கள் ஏற்படலாம். பெரும்பாலும் குழந்தைகள் கடுமையாக பாதிக்கப்படுவதில்லை. சில நாட்களுக்குப் பிறகு காய்ச்சல் தணிந்த பின்னர் இளஞ்சிவப்பு சொறி உடற்பகுதியில் தோன்றி உடற்பகுதியில் தொடங்கி பின்னர் கைகள், கால்கள் மற்றும் கழுத்து வரையில் பரவுகிறது. அரிப்பை ஏற்படுத்தாத சொறி 1 முதல் 2 நாட்கள் வரை நீடிக்கும். இதற்கு மாறாக தட்டம்மை நோயினால் பாதிக்கப்பட்ட குழந்தை பொதுவாக நோயுற்றவராகத் தோன்றுவதுடன் சளி, இருமல் போன்ற அறிகுறிகளுடன் சொறி அவர்களின் முகத்தை பாதிக்கும் மற்றும் பல நாட்கள் நீடிக்கும். அரிதான சந்தர்ப்பங்களில் கல்லீரல் செயலிழப்பு ஏற்படலாம்.
செம்புள்ளி என்பது சில வகையான தீ நுண்மங்களினால் ஏற்படும் தொற்று நோய் ஆகும். பொதுவாக இத்தொற்று நோய் மூன்று வயதிற்கு உட்பட்ட குழந்தைகளுக்கே ஏற்படுகின்றது. காய்ச்சலை தொடர்ந்து சொறி ஏற்படும். காய்ச்சல் பொதுவாக மூன்று முதல் ஐந்து நாட்கள் வரை நீடிக்கும். சொறி மூன்று நாட்களுக்கு குறைவாக நீடிக்கும். சில சந்தர்ப்பங்களில கடுமையான காய்ச்சலினால் வலிப்புத் தாக்கங்கள் ஏற்படலாம். கடுமையான நோய்நிலை அரிதாகவே நிகழும்.
இந்நோய் நிலை மனித ஹெர்பஸ்வைரஸ் 6 அல்லது மனித ஹெர்பஸ்வைரஸ் 7 எனும் தீ நுண்மங்களால் ஏற்படுகின்றது. இத் தீ நுண்மங்கள் பொதுவாக உமிழ்நீர் வழியாக பரவும். கர்ப்ப காலத்தில் தாயிடமிருந்து குழந்தைக்கு பரவக்கூடும். இந்நோயை இரத்த பரிசோதனையில் உறுதிப்படுத்தலாம். இந்நோய் நிலையின் போது வெண்குருதியணுக்களின் எண்ணிக்கை குறையலாம்.
செம்புள்ளி தொற்றுநோய் மனித ஹெர்பஸ்வைரஸ் 6 , மனித ஹெர்பஸ்வைரஸ் 7 ஆகிய இரு வகை தீ நுண்மங்களால் ஏற்படுகின்றன. இவ்விரண்டும் ரோசோலோவைரஸ் என்று குறிப்பிடப்படுகின்றன. -6 தீ நுண்மத்தில் -6 , -6 ஆகிய இரு வகைகள் உண்டு. அமெரிக்கா, ஐரோப்பா, துபாய் மற்றும் யப்பான் ஆகிய நாடுகளில் மேற்கொள்ளப்பட்ட ஆய்வுகளில் -6 தீ நுண்மத்தினால் வெளிக்கொப்புளங்கள் ஏற்படுவதாக அறியப்பட்டது. -6 இன் இந்த வடிவம் 90% வீதத்திற்கு அதிகமாக 2 வயதிற்குள் குழந்தைகளுக்கு தொற்றுகிறது.
செம்புள்ளிக்கு சிகிச்சை அளிக்க போதுமான மருந்துகள் உள்ளன. ஆண்களும் பெண்களும் சமமாக பாதிக்கப்படுகிறார்கள். 1910 ஆம் ஆண்டில் இந்நோய் முதன்முதலில் விவரிக்கப்பட்டது. 1988 ஆம் ஆண்டில் இந்த நோயை ஏற்படுத்தும் தீ நுண்மம் உறுதிப்படுத்தப்பட்டது. நோய் எதிர்ப்புச்சக்தி குறைந்தவர்களுக்கு இந்த நோய் மீண்டும் செயல்படக்கூடும். மேலும் குறிப்பிடத்தக்க உடல்நலப் பிரச்சினைகள் ஏற்படக்கூடும்.
முதன்மை எச்.எச்.வி -6 நோய்த்தொற்றின் போது சுமார் 30% குழந்தைகளில் வெளிக் கொப்பளங்கள் ஏற்படுகிறது. காய்ச்சல் வலிப்பு ஏற்பட்டால் மருத்துவ ஆலோசனையைப் பெறலாம். இருப்பினும், காய்ச்சல் வலிப்புத்தாக்கங்கள் தீங்கு விளைவிப்பதில்லை. அரிதான சந்தர்ப்பங்களில் குழந்தைப் பருவத்தில் இந்நோயினால் பாதிப்புற்றவருக்கு -6 செயலில் இருக்கக்கூடும்.
எக்சாந்தேமா சபிட்டத்திற்கான குறிப்பிட்ட தடுப்பூசி அல்லது சிகிச்சை இல்லை. இந்நோயினால் பாதிக்கப்பட்ட குழந்தைகள் பெரும்பாலும் தீவிர நோய்வாய்ப்பட்டவர்கள் அல்ல.
1684 முதல் வடகிழக்கு இந்தியாவில் மாணிக்கிய அரச மரபு மன்னர்களால் சுதந்திரமாக நிர்வகிக்கப்பட்டு வந்தது திரிபுரா இராச்சியம். திரிபுரா இராச்சியம் கி.பி. 14 மற்றும் 15-ஆம் நூற்றாண்டு காலகட்டத்தில் கிழக்கே வங்காளத்தின் முழுப்பகுதியையும், வடக்கிலும் மேற்கிலும் பிரம்மபுத்திரா நதிக்கரை வரையிலும், தெற்கே வங்காள விரிகுடா மற்றும் கிழக்கில் பர்மாவையும் எல்லைகளாகக் கொண்டு இருந்தது.
திரிபுரா இராச்சியம் , வடகிழக்கு இந்தியாவில், 1684-இல் மாணிக்கிய அரச மரபால் நிறுவப்பட்ட சுதந்திர திரிபுரா இராச்சியம் ஆகும். திரிபுரா இராச்சியத்தின் தலைநகரம் அகர்தலா ஆகும். அகர்தலாவில் இதன் தலைமை அலுவலகம் உஜ்ஜயந்தா அரண்மனையில் செயல்பட்டது. தற்போது இந்த இராச்சியம் வடகிழக்கு இந்தியாவில் திரிபுரா மாநிலமாக உள்ளது.
1809 முதல் பிரித்தானிய கிழக்கிந்திய நிறுவனம் ஏற்படுத்திய துணைப்படைத் திட்டப்படி, பிரித்தானியக் கம்பெனி ஆட்சியின் கீழ் சுதேச சமஸ்தானமாக மாறியது.
1795 இல் ஆங்கிலேயர் வருகைக்கு முன் கோபத்திலிருந்த பஸ்கோமுதலி 1728-1795 வரை மட்டக்களப்புக்கு வந்து போடிமார்களுடன் சண்டையிட்டு போடிமார்களை கொன்றும், சிறைப்பிடித்தும், வயல்நிலங்களை அபகரித்தும் சிறைப்பிடித்தவர்களை சிறையாத்தீவில், எருமைத்தீவில் வைத்திருந்ததாகவும் அப்போது இவர்களைக்கொண்டு எருமை, குதிரை மேய்க்க வைத்ததாகவும், ஆங்கிலேயரின் வருகையின் பின் இந்த நிலை மாற்றம் அடைந்ததாகவும், சிறைப்பிடித்த இடம் சிறையாத்தீவு எனவும் எருமை வளர்த்த காரணத்தால் எருமைத்தீவு எனவும் பெயர்பெற்றது.
எருமைத்தீவு மட்டக்களப்பில் நாலாபுறமும் வாவியால் சூழப்பட்ட தீவுகளில் இதுவும் ஒன்று இது அண்ணளவாக 11 சுற்றளவு கொண்டது. இதனை பெரியகளம் எனவும் அழைப்பர். இதன் கிழக்கே கல்லடி, கல்லடி உப்போடை, நொச்சசிமுனை, நாவற்குடா, மஞ்சந்தொடுவாய், காத்தான்குடி, ஆரையம்பதி ஆகிய ஊர்களையும் வடக்கே மட்டக்களப்பு நகர்,கல்லடித்தெரு, கோட்டைமுனை ஆகிய இடங்களையும் மேற்கே வீச்சுக்கல்முனை, திமிலதீவு, கன்னன்குடா,சிறையாத்தீவு போன்ற இடங்களையும் தெற்கே மண்முனை போன்ற ஊர்களால் சூழப்பட்டுள்ளது.
இங்கே காணப்படும் கண்டல் தாவரங்களாக கண்ணா, கிண்ணை, கீரி, தில்லை போன்ற தாவரங்களும் ஆனைஅறுகு எனும் புல்லினமும் அடர்ந்து காணப்படுகிறது. ஆலை, அரசு, மஞ்சவண்ணா, நாவல், வேம்பு , பனை, பூவரசு போன்ற மரங்களையும் காணக்கூடியதாக உள்ளது.
இத்தீவின் கரையோரப்பகுதிகளாக கிழக்கே வில்லுப்பங்குத்துறை இடப்பிட்டி, அறுகம்குடாவும் வடக்கே பூவரசையடிக்குடாவும், பீக்குடாவும் மேற்கே பெரியமுனை, வெள்ளைக்கல், கொளுத்திமுனையும் தெற்கே விரிசலாறும் அமைந்துள்ளது.
கொக்கு இனங்களாக நாரை, வேள்நாரை, உன்னிக்கொக்கு மற்றும் அடசல்மான், சாம்பலனாரை போன்ற பெரிய கொக்கு இனங்களும் அத்துடன் நீர்க்காகம், சில்லித்தாரா, கீச்சான், ஆக்காண்டி போன்ற பறவை இனங்களும் காணப்படுகிறது.
ஸ்ரீ இராமச்சந்திரா இயக்கத்தின் தற்போதைய தலைவராகவும், சகஜ மார்க்கத்தின் ஆன்மீக தலைவராகவும் திரு கமலேஷ் படேல் இருந்துவருகிறார். இதில் கலிபோர்னியாவில் 1997யில் பதிவுச் செய்யப்பட்ட மற்றும் இந்தியாவின் இலக்னோவில் 1945யில் பதிவுச்செய்யப்பட்ட ஆகியவை அடங்கும். இவ்வியக்கம், இலாலாஜி என்றழைக்கப்படும் ஆதி தலைவர் படேகரின் ஸ்ரீ ராமச்சந்திராஜியின் பெயரைக்கொண்டுள்ளது மற்றும் அவரது வழிவந்த பாபுஜி என்றழைக்கப்படும் சாசகான்புரின் ஸ்ரீ ராமச்சந்திராவால் நிறுவப்பட்டது. அவர் மறைவுக்கு பின், திரு பார்த்தசாரதி இராஜகோபாலச்சரி இவ்வியக்கத்தின் தலைவராகவும், ஆன்மீக தலைவராகவும் இருந்துவந்தார். 20 திசம்பர் 2014 அன்று அவரது மறைவுக்கு பின் திரு கமலேஷ் படேல் இவ்வியக்கத்தின் மூன்றாவது தலைவராகவும் நான்காவது ஆன்மீக தலைவராகவும் இருந்துவருகிறார்.
ஸ்ரீ இராமச்சந்திரா இறை இயக்கம் சகஜ மார்க்கம் மற்றும் இதயநிறைவு தியானம் ஆகியவற்றை வழங்குகிறது. இவ்வியக்கம் ஒரு இலாப நோக்கற்ற ஆன்மீக இயக்கம் ஆகும். இவ்வியக்கம் 1945யில் சாசகான்பூரின் ஸ்ரீ இராம சந்திராஜி அவர்களால் இந்தியாவிலுள்ள உத்தர பிரதேச மாநிலத்தில் பதிவு செய்யப்பட்டது. தெலங்காண மாநிலம், ஐதராபாத்தை ஒட்டியுள்ள இரங்கா ரெட்டி மாவட்டத்திலுள்ள கன்கா சிற்றூரில் கன்கா சந்திவனம் தற்போதைய உலக தலைமையகத்தை கொண்டுள்ளது.
தற்போது, ஸ்ரீ ராமச்சந்திரா இயக்கம் 120 நாடுகளில் நிறுவப்பட்டுள்ளது. இவ்வியக்கத்தின் நூல்கள் இருபதிற்கும் மேற்பட்ட மொழிகளில் மொழியாக்கம் செய்யப்பட்டு உலகம் முழுவதும் பரவலாய் வாசிக்கப்பெற்றுள்ளது. ஆன்மீக வரிசைமுறை வெளியீட்டு அறக்கட்டளை 8 ஏப்ரல் 2009 அன்று இந்தியாவின் கல்கத்தாவில்லுள்ள தலைமையகத்தில் பதிவுசெய்யப்பட்டது. ஸ்ரீ ராமச்சந்திர இயக்கம் மற்றும் சகஜ மார்க்க ஆன்மீக நிறுவனத்தின் உரிமத்தின் கீழ் வெளியீட்டு செயல்பாடுகள் அனைத்தையும் மேற்கொள்கிறது.
சகஜ மார்க்கத்தின் ஆதி பெருந்தலைவரான இலாலாஜி என்றழைக்கப்படும் பதிகரின் ஸ்ரீ இராம சந்திரா, பாபுஜி அவர்களுக்கு கற்பித்தார்.இலாலாஜி அவர்களை குறைந்த அளவிலேயே நேரில் கண்டிருந்திருந்தாலும், பாபுஜி அவர் வழிவந்த ஆன்மீக தலைவரானார். இலாலாஜி பிராணாஹுதி எனப்படும் தெய்வீக ஆற்றலின் இயோக பரிமாற்றல் வழியே ஆன்மீக பயிற்சியளிக்கும் பழங்கால இயோக பயிற்சிமுறையை இலாலாஜி கண்டறிந்தார்.
இவ்வியக்கம் சமயம், நாடு, நிறம், இனம், பாலினம், குலம் மற்றும் வகுப்புப் போன்றவற்றின் பக்கச்சார்பின்றி தனது சேவைகளை அளிக்கிறது. இவ்வியக்கத்தில், எந்த நிலை ஆன்மீக பயிற்சிக்கும் கட்டணம் பெறப்படுவதில்லை.
இந்த அருங்காட்சியகம் பொது மக்களின் பார்வையாளர்களுக்காக காலை 10.00 மணி முதல் மாலை 4.00 மணி வரை திறந்து வைக்கப்பட்டிருக்கும். இங்கு பார்வையாளர்களிடமிருந்து எவ்வித கட்டணமும் வசூலிக்கப்படுவது இல்லை. நாட்டைச் சேர்ந்த பல பிரபலங்கள் பலர் இந்த அருங்காட்சியகத்திற்கு வந்து பார்வையிட்டுச் சென்றுள்ளனர். தர்பங்காவைச் சேர்ந்த மகாராஜா காமேஸ்வர் சிங் தனது பாரம்பரியத்தை பாதுகாத்து வந்துள்ளார். முன்னாள் பிரதமர் லால் பகதூர் சாஸ்திரி, இந்திரா காந்தி, முன்னாள் ஜனாதிபதி டாக்டர் ஜாகீர் ஹுசைன், லோக்நாயக் ஜெயப்பிரகாஷ் நாராயண் மற்றும் அவரது மனைவி பிரதிஷ்தி, முன்னாள் முதலமைச்சர் டாக்டர் ஸ்ரீகிருஷ்ணா கோ, கற்பூரி தாக்கூர், முன்னாள் ஆளுநர் டாக்டர் ஏஆர் கித்வாய், டாக்டர் எல்.பி. ஷாஹி, ஜெகன்னாத் கவுஷல், நிதீஷ் குமார் உள்ளிட்ட பெருமக்கள் இங்கு காட்சிப்படுத்தப்பட்டுள்ள 5,000 காடசிப்பொருள்களைக் கண்டுகளித்துச் சென்றுள்ளனர்.
சந்திரதாரி அருங்காட்சியகம் இந்தியாவில் பீகாரில் உள்ள தர்பங்கா என்னுமிடத்தில் 1957 ஆம் ஆண்டில் மாநில அரசால் நிறுவப்பட்ட அருங்காட்சியகமாகும். முதலில் இந்த அருங்காட்சியகம் மன்சரோவர் ஏரியின் கிழக்குக் கரையில் அமைந்திருந்தது. 1974 ஆம் ஆண்டில் தற்போதைய இரண்டு மாடிகளைக் கொண்ட கட்டடத்திற்கு மாற்றப்பட்டது. மதுபானியின் ஜமீன்தாராக இருந்த சந்திரதாரி சிங் என்பவருடைய தனிப்பட்ட சேகரிப்புகளைக்க் கொண்டு இந்த அருங்காட்சியகம் அமைக்கப்பட்டது.
சந்திரந்ததாரி அருங்காட்சியகம் 7 டிசம்பர் 1957 இல் நிறுவப்பட்டது. முன்னதாக இந்த அருங்காட்சியகம் மிதிலா அருங்காட்சியகம் என்று அழைக்கப்பட்டது. பின்னர் இந்த அருங்காட்சியகம் மதுபனி மாவட்டத்தைச் சேர்ந்த பிரதான நன்கொடையாளரான ரந்தி தோதியைச் சேர்ந்த நிலக்கிழாரான பாபு சந்திரஹேரி சிங் பெயர் மாற்றம் பெற்றது.அவர்களிடமிருந்து பெறப்பட்ட கலைப்பொருட்கள் மற்றும் பாரம்பரிப் பொருள்களைக் கொண்டு இந்த அருங்காட்சியகம் அமைக்கப்பட்டது.
நிர்மோகி அகாராவினர் ராம ஜென்ம பூமியில் இருந்த இந்துக் கோயில் பகுதி மீது 16-ஆம் நூற்றாண்டில் பாபர் மசூதி கட்டப்பட்டுள்ளதும், எனவே அவ்வளாகத்தில் இராமர் கோயிலில் கட்டி தொடர்ந்து இந்துக்கள் வழிபாடு நடத்த கோயில் கட்ட அனுமதிக்க வேண்டும் என்று 1885-இல் அயோத்தி நீதிமன்றத்தில் வழக்கு தொடர்ந்தது. இரு சமயங்களின் வழிபாட்டிடங்கள், அருகருகில் இருப்பினை பொது அமைதிக்கு குந்தகம் விளையும் எனக் கூறி நிர்மோகி அகாராவின் கோரிக்கையை அயோத்தி நீதிமன்றம் ஏற்கவில்லை.
நிர்மோகி அகாரா இந்து சமயத்தின் வைணவப் பிரிவின் துறவியர் அமைப்பாகும். நிர்மோகி அகாரா அமைப்பை கிபி 14-ஆம் நூற்றாண்டில் யோகி ராமானந்தர் நிறுவினார். இது அனைத்திந்திய சாதுக்கள் கூட்டமைப்பில் உள்ள 24 துறவியர் அமைப்புகளில் ஒன்றாகும்.
அயோத்தி சிக்கலில் உள்ள பாபர் மசூதி வளாகத்தில் இராமர் சிலை நிறுவி வழிபாடு நடத்தக் கோரி 1989-இல் உத்தரப் பிரதேச அரசு மீது வழக்கு தொடர்ந்தது.
பெரும்பாலான கணக்குகளின்படி, செலிம் ஒரு கோபமான மனநிலையைக் கொண்டிருந்தார், மேலும் அவருக்குக் கீழே உள்ளவர்களிடம் மிகுந்த எதிர்பார்ப்புகளைக் கொண்டிருந்தார். செலிம் பேரரசின் மிக வெற்றிகரமான மற்றும் மரியாதைக்குரிய ஆட்சியாளர்களில் ஒருவராக இருந்தார், ஆற்றல் மிக்கவர் மற்றும் கடின உழைப்பாளி. தனது குறுகிய எட்டு ஆண்டு ஆட்சியின் போது, அவர் முக்கியமான வெற்றியைப் பெற்றார். பல வரலாற்றாசிரியர்கள் ஒப்புக்கொள்கிறார்கள், செலிம் தனது மகனும் வாரிசுமான முதலாம் சுலைமான் ஆட்சியின் கீழ் உதுமானியப் பேரரசை அதன் உச்சத்தை அடைய தயார் செய்தார் என பல வரலாற்றாசிரியர்கள் ஒப்புக்கொள்கிறார்கள். ஒரு புகழ்பெற்ற கவிஞரான செலிம் துருக்கிய மற்றும் பாரசீக வசனங்களை மக்லாசு செலிமி என்ற புனைப்பெயரில் எழுதிதியுள்ளார்; அவரது பாரசீக கவிதைகளின் தொகுப்புகள் இன்றும் உள்ளன. அவரது ஒரு கவிதையில் அவர் எழுதினார்:
செலிம் ஐம்பதாவது வயதில் அவரது ஆட்சியின் ஒன்பதாம் ஆண்டில் இறந்தார். அதிகாரப்பூர்வமாக செலிம் ஆந்த்ராக்சு பாதிப்பால் இறந்தார் என்று கூறப்படுகிறது அவர் குதிரையின் மேல் தனது நீண்ட தூரம் செய்த பயணத்தின் பொது உருவாகிய ஒரு தோல் தொற்று எனப்படுகிறது. (சிர்பென்ஸ் என்பது ஆந்த்ராக்ஸ் தொற்றுநோயாகும், இது சில சமயங்களில் தோல் வேலை செய்பவர்களிடமும் கால்நடைகளுடன் பணிபுரிந்த மற்றவர்களிடமும் காணப்படுகிறது. ) இருப்பினும், சில வரலாற்றாசிரியர்கள் அவர் புற்றுநோயால் இறந்துவிட்டதாகவோ அல்லது அவரது மருத்துவரால் விஷம் குடிக்க வைக்கப்பட்டதாகவோ தெரிவிக்கின்றனர். மற்ற வரலாற்றாசிரியர்கள் செலிமின் மரணம் பேரரசர் பிளேக்கால் இறந்து போனதாகக் குறிப்பிட்டுள்ளனர், மேலும் பல ஆதாரங்கள் செலிம் இந்த நோயால் மிகுந்த அவதிப்பட்டார் என்பதைக் குறிப்பிடுகின்றன.
முசுலீம் உலகின் மத்திய கிழக்கு மையப்பகுதிகளை செலிம் கைப்பற்றினார, குறிப்பாக மக்கா மற்றும் மதீனாவிற்கான புனித யாத்திரைகளின் பாதுகாவலரின் பங்கை அவர் ஏற்றுக்கொண்டார் உதுமானியப் பேரரசை அனைத்து சுன்னி முஸ்லீம் நாடுகளிலும் மிகவும் மதிப்புமிக்கதாக நிறுவினார். அவரது வெற்றிகள் பேரரசின் புவியியல் மற்றும் கலாச்சார ஈர்ப்பு மையத்தை பால்கனிலிருந்து விலகி மத்திய கிழக்கு நோக்கி மாற்றியது. பதினெட்டாம் நூற்றாண்டில், செலிம் மம்லுக் சுல்தானகத்தை கைப்பற்றினார். உதுமானியர்கள் முஸ்லீம் உலகின் மற்ற பகுதிகளின் தலைமைத்துவத்தை கைப்பற்றியதன் விளைவாக செலிம் முதல் முறையான உதுமானிய கலீபா என்று பிரபலமாக நினைவுகூரப்படுகிறார்.
முதலாம் செலிம் என்பவர் உதுமானியப் பேரரசை 1512 முதல் 1520 வரை ஆட்சி செய்த சுல்தான் ஆவார். பேரரசின் மகத்தான விரிவாக்கத்திற்கு அவரது ஆட்சி குறிப்பிடத்தக்கது, குறிப்பாக 1516 மற்றும் 1517 க்கு இடையில் எகிப்தின் முழு மம்லூக் சுல்தானகத்தை அவர் கைப்பற்றினார், இதில் லெவண்ட், கெசாச், திகாமா மற்றும் எகிப்து அனைத்தும் உள்ளடக்கியது . 1520 இல் அவர் இறக்கும்போது, உதுமானியப் பேரரசு சுமார் பரவியிருந்தது .
1470 ஆம் ஆண்டில் அமசசியாவில் பிறந்த செலிம், எக்சேத் பேய்சித்தின் இளைய மகனாக பிறந்தார். அவருடைய தாயார் கோல்பகர் கதுன், ஒரு துருக்கியின் பதினொன்றாவது ஆட்சியாளரான அலாதேவ்லே போசுகர்த் பே என்பவரின் மகளாவார். சில கல்வியாளர்கள் செலிமின் தாயார் கல்பகர் கதுன் என்று கூறுகின்றனர், காலவரிசை பகுப்பாய்வு அவரது உயிரியல் தாயின் பெயரும் ஆயி ஹதுன் என்றும் இருக்கலாம் என்று கூறுகிறது.
செப்டம்பர் 22, 1520 அன்று, சுல்தான் செலிம் இன் எட்டு ஆண்டு ஆட்சி முடிவுக்கு வந்தது. செலிம் இறந்து இஸ்தான்புல்லுக்கு எடுத்து வந்து அவரை உயவுஸ் செலிம் மசூதியில் அடக்கம் செய்யப்பட்டர்.
செலிம் நான் உயரமானவர், மிகவும் பரந்த தோள்கள் மற்றும் நீண்ட மீசையுடன் காணப்பட்டர். அவர் அரசியலில் திறமையானவர், சண்டையிடுவதில் விருப்பம் கொண்டவர் என்று கூறப்பட்டது.
பள்ளிக்கட்டடம் திறப்பதற்கு முன்பாக கும்பகோணம் கம்பட்ட விசுவநாதர் கீழவீதியில் நடராசப்பிள்ளை என்பவரது இல்லத்தில் இப்பள்ளி இயங்கியது. அப்போது பள்ளிக்குத் தேவையாக இருந்த 3 ஏக்கர் நிலத்தை எதிர்வீட்டிலிருந்த குருநாதபிள்ளை வழங்கியதால், இப்பள்ளியை குருநாதப்பிள்ளை பள்ளி என்று அழைத்தனர். 20 மாணவர்களோடு தொடங்கப்பட்ட பள்ளி, இன்று 600 மாணவர்களையும், 32 ஆசிரியர்களையும் கொண்டு திகழ்கிறது. தறித்தொழிலாளர்கள், பாத்திரத் தொழிலாளர்கள், தினக்கூலித் தொழிலாளர்களின் பிள்ளைகளின் எதிர்காலத்திற்கு வித்திடும் பெருமையை இப்பள்ளி கொண்டுள்ளது. தடகளம், வாள்வீச்சு, கபடி எனத் தஞ்சை மாவட்ட அளவில் விளையாட்டில் இப்பள்ளி சிறப்பிடம் பெற்றுள்ளது. போட்டோகிராபி கிளப், படைப்பாற்றல் குழு, உரையாடல் குழு, நாடகக்குழு எனக் கலை, இலக்கியம் உள்ளிட்ட பல துறைகளில் மாணவர்களை ஆக்கபூர்வமாக உருவாக்கி வருகிறது.
ஸ்மார்ட் வகுப்புகளை உருவாக்குதல், பள்ளிக்குத் தேவையான பர்னிச்சர்களை வாங்கித்தருதல், சுற்றுச்சுவரை உயர்த்துதல் மற்றும் அடிப்படைத் தேவைகளைச் செய்துதரல்
ஆண்டுதோறும் 10 மற்றும் 12ஆம் வகுப்புப் பொதுத் தேர்வில் அதிக மதிப்பெண் பெறும் மாணவர்களை ஊக்குவித்தல், ஏழை மாணவர்களுக்கு கல்விக்குத் தேவையான செலவுகளை ஏற்றுக்கொள்ளல்
கும்பகோணம் நகராட்சித்தலைவராக குஞ்சிதபாதம் செட்டியார் இருந்த காலத்தில் ஒரு புதிய கட்டடம் 31 அக்டோபர் 1955இல் திறந்துவைக்கப்பட்டது. 1973ஆம் ஆண்டு அறிஞர் அண்ணா நகராட்சி உயர்நிலைப்பள்ளி எனப் பெயர் பெற்றது. 1977-78இல் மேல்நிலைப்பள்ளியாக உயர்த்தப்பட்டு, அறிஞர் அண்ணா அரசு மேல்நிலைப்பள்ளியானது.
அறிஞர் அண்ணா அரசு மேல்நிலைப் பள்ளி, கும்பகோணம் தமிழ்நாடு, தஞ்சாவூர் மாவட்டம், கும்பகோணத்தில் உள்ள அரசு மேல்நிலைப்பள்ளியாகும்.
ராதா ரவி ஒரு பணக்கார தொழிலதிபர். ஊதிய உயர்வு கேட்ட் தொழிலாளர்களின் போராட்டத்தை அவர்களின் தலைவர் பொன்னம்பலத்தைக் கொண்டு சமாளித்து விடுகிறார். பொன்னம்பலம் தொழிலாளர்களை ஏமாற்றுகிறார். சரத் குமார் இப்பிரச்சனைக்கு தீர்வு கண்டு அவர்களின் தலைவராகிறார். சரத்குமாரின் நல்ல எண்ணங்களை கண்ட ராதாரவியின் மகள் மீனா அவரை நேசிக்கிறார். ராதாரவி, சரத்குமார் மீது கோபமாக இருந்தாலும், சரத் தொழிற்சங்கத் தலைவராக இருப்பதால், தன்னுடைய பக்கம் இருக்க கேட்டுக்கொள்கிறார். ஆனாலும் சரத் தான் ஒரு ஏழையாகவே இருக்க விரும்புவதாக கூறுகிறார். ராதா ரவியின் மகன் சரத் குமாரின் சகோதரியுடன் காதலில் விழுகிறார். இறுதியாக, ராதாரவி இத்திருமணத்தை நடத்திவைக்கிறார்.
திருமணத்திற்குப் பின், மும்பை வியாபாரத்தைத் தக்கவைக்க தனது மகனை ராதாரவி அனுப்புகிறார், ராதாரவி பல தந்திரங்களை செய்யும் தொழிலதிபராக மாறுகிறார். சரத் மற்றும் மீனா திருமணம் நடக்கிறது. சரத் மீண்டும் தொழிற்சாலைக்கு செல்கிறார். தவறான தொழிலாளியாக சரத்தை சித்தரிக்க முயலும் ராதாரவியின் திட்டம் வெளிப்படுகிறது. சரத் ​​குமாரை கொலை செய்ய பொன்னம்பலத்தை ஏற்பாடு செய்கிறார். ஆனால் ராதாரவியை கொலை செய்ய பொன்னம்பலம் திட்டமிடுகிறார். இறுதியில் சரத் வந்து பொன்னம்பலத்துடன் சண்டையிட்டு ராதாரவியை மீட்கிறார். முடிவில் மனந்திருந்தி சரத் ,மீனா மற்றும் தனது மருமகளையும் ஏற்றுக்கொள்கிறார்.
கூலி என்பது 1995 ஆம் ஆண்டு வெளியான ஒரு தமிழ்த் திரைப்படம். இப்படத்தை எழுதி இயக்கியவர் பி வாசு மற்றும் மாணிக்கம் நாராயணனால் தயாரிக்கப்பட்டது. இந்த படத்தில் சரத்குமார், மீனா, ராதாராவி, ராஜா மற்றும் கவிதா விஜயகுமார் ஆகியோர் முக்கியக் கதாப்பாத்திரத்தில் நடித்துள்ளனர். சுரேஷ் பீட்டர்ஸ் இசையமைப்பு மற்றும் எம். சி. சேகர் ஒளிப்பதிவு ஆகியவற்றை உள்ளடக்கி, இத்திரைப்படம் 14 ஏப்ரல், 1995 ஆம் ஆண்டு வெளிவந்தது.
இரும்பு ஆக்சைடு-ஐதராக்சைடு -) என்பது . என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். பெர்ரிக் ஆக்சைடு ஐதராக்சைடு என்ற பெயராலும் இதை அழைக்கலாம். இரும்பு, ஆக்சிசன், ஐதரசன் ஆகிய தனிமங்கள் சேர்ந்து இச்சேர்மம் உருவாகிறது. பெரும்பாலும் இச்சேர்மம் •2 என்ற நீரேற்றாகவே இயற்கையில் தோன்றுகிறது. ஒற்றை நீரேற்றானது •2 பெரும்பாலும் இரும்பு ஐதராக்சைடு, 3), நீரேற்ற இரும்பு ஆக்சைடு, மஞ்சள் இரும்பு ஆக்சைடு, மஞ்சள் நிறமி 42 என்ற பெயர்களாக அறியப்படுகிறது.
அகாகானைட்டு என்பது பல்பகுதிய கனிமமாகும் இது தட்பவெப்பநிலை மாறுதலால் உருவாகிறது. நிலவின் மேற்பரப்பிலும் சில விண்விழ்கற்களிலும் இருக்கிறது என்பதால் கவனத்தை ஈர்க்கிறது. இருப்பினும், சமீபத்தில் கட்டமைப்பை நிலைநிறுத்திக் கொள்ள இது சில குளோரைடு அயனிகளைக் கொண்டுள்ளது என்று உறுதிப்படுத்தப்பட்டுள்ளது. எனவே அகாகானைட்டின் மிகச்சரியான மூலக்கூறு வாய்ப்பாடு 0.833 1.1670.167 ஆகும் .
பல்வேறு நீரேற்றுகளின் கலவையான லிமோனைட்டும் பெர்ரிக் ஆக்சி ஐதராக்சைடின் பல்பகுதியங்களும் இரும்பின் முக்கியமான மூன்று தாதுக்களில் ஒன்றாகும். 2500 ஆண்டுகளுக்கு முன்பிருந்தே இவை பயன்படுத்தப்பட்டு வருகின்றன .
மஞ்சள் இரும்பு ஆக்சைடு ஐதராக்சைடு அல்லது நிறமி மஞ்சள் 42 உணவு மற்றும் மருந்து நிர்வாக அமைப்பின் அங்கீகாரத்தைப் பெற்று அழகியலில் பயன்படுத்தப்பட்டு வருகிறது.
பெராக்சிகைட்டு என்பது பல்பகுதிய கனிமம் ஆகும். உயர் அழுத்தத்தில் கடல் மற்றும் பெருங்கடல்களின் தரைப்பகுதியில் உருவாகிறது. வெப்பவியக்கவியல் அடிப்படையில் கோய்தைட்டுடன் ஒப்பிடுகையில் மேற்பரப்புகளில் இது நிலைப்புத்தன்மை அற்றதாக உள்ளது.
இரும்பு ஆக்சி ஐதராக்சைடின் நிறம் மஞ்சள் நிறம் வழியாக அடர் கருப்பு-பழுப்பு முதல் கருப்பு நிறம் வரை மாற்படுகிறது. நீரேற்றத்தின் வீச்சு, துகள்களின் அளவு, வடிவம், கட்டமைப்பு ஆகியவற்றை பொறுத்து இம்மாறுபாடு தோன்றுகிறது.
கோய்தைட்டும் லெபிதோகுரோசைட்டும் செஞ்சாய்சதுர படிகவடிவில் படிகமாகின்றன. இரும்பு ஆக்சி ஐதராக்சைடின் மிகப்பொதுவான வடிவமாகும். மேலும் மண்ணில் இரும்பை கடத்திச் செல்லும் மிக முக்கியமான வடிவங்களும் இவையே ஆகும்.
நீரற்ற பெர்ரிக் ஆக்சி ஐதராக்சைடு இயற்கையில் நான்கு வேறுபட்ட வகை கனிமங்களாகத் தோன்றுகிறது. அவை , , மற்றும் என்ற கிரேக்க எழுத்துகளால் குறிக்கப்படுகின்றன.
பெர்ரி ஐதரைட்டு ஒரு படிக உருவமற்ற அல்லது நுண்படிக நீரேற்று கனிமம் ஆகும். இதனுடைய மூலக்கூற்று வாய்ப்பாடு •1.82. ஆனால் நீரேற்றம் பல்வகைப்பட்டது.
லெபிதோ குரோசைட்டு என்பது பல்பகுதிய கனிமமாகும். பொதுவாக எஃகு தண்ணிர் குழாய்களின் உட்பகுதியிலும் தண்ணீர் தொட்டிகளிலும் துருவாகக் கானப்படுகிறது.
சிலுக்குவார்ப்பட்டி சிங்கம் திரைப்படம் விமர்சகர்களிடமிருந்து கலவையான விமர்சனங்கள் முதல் நேர்மறையான விமர்சனங்களைப் பெற்றது. டைம்ஸ் ஆப் இந்தியா இப்படத்திற்கு 3/5 மதிப்பென் வழங்கியது. சைஃபி மூவிஸ் 3.5/5 மதிப்பென் வழங்கியது.சைஃபி தனது விமர்சனத்தில் "நீங்கள் ஒரு நல்ல சிரிப்பைத் தேடுகிறீர்களானால், சிலுக்குவார்பட்டி சிங்கம் உங்களை திருப்திப்படுத்துவது உறுதி" என்றது. பிஹைண்ட் வுட்ஸ் நிறுவனம் 2.5/5 மதிப்பென் வழங்கியது. ஐ. எம். டி. பி 5.3/10 மதிப்பென் வழங்கியது. இந்தியா கிலிட்ஸ் நிறுவனம் 2.5/5 மதிப்பென் வழங்கியது.
சிலுக்குவார்ப்பட்டி சிங்கம், இயக்குனர் செல்லா இயக்கி 2018ல் வெளிவந்த இந்திய தமிழ் அதிரடி நகைச்சுவை படம். விஷ்ணு விஷால் ஹீரோவக நடித்து தயாரித்த இப்படத்தில் ஓவியாவுடன் இவர் நடித்துள்ளார். இசை அமைப்பாளர் லியோன் ஜேம்ஸ் இப்படத்திற்கு இசை அமைத்துள்ளார்.இப்படம் ரெட் ஜெயண்ட்ஸ் மூவிஸ் நிறுவனத்தால் விநியோகிக்கப்படுகிறது. இது 21 டிசம்பர் 2018 அன்று வெளியிடப்பட்டது. வெளியானதும் இந்த படம் விமர்சகர்களிடமிருந்து கலவையான விமர்சனங்கள் முதல் நேர்மறையான விமர்சனங்களைப் பெற்றது.
சிலுக்குவார்ப்பட்டி சிங்கம் படத்தை விஷ்ணு விஷால் மற்றும் ஆர்யன் ஆகியோர் இணைந்து விஷ்ணு விஷால் ஸ்டுடியோஸ் மற்றும் டர்மரிக் ஆகிய தயாரிப்பு நிறுவனங்களின் பெயரில் தயாரித்தனர். இப்படத்தை ரெட் ஜெயண்ட்ஸ் மூவிஸ் நிறுவனத்தால் விநியோகிக்கப்படுகிறது. இப்படத்தின் படத் தொகுப்பாளர் லிவிங்ஸ்டன் ஆண்டனி ரூபன் ஆவார். இப்படத்தின் ஒளிப்பதிவு ஜே. லக்‌ஷ்மன் செய்துள்ளார்.
சிலுக்குவார்ப்பட்டி சிங்கம் படத்தின் செயற்கைக்கோள் உரிமைகள் ஸ்டார் விஜய்க்கு விற்கப்பட்டன. இது 21 டிசம்பர் 2018 அன்று வெளியிடப்பட்டது.
காற்றோடியை இயக்கும் காற்றை எஃகு உருளைகளில் அடைத்து, வலிவும் நெகிழ்வுமுள்ள குழல்களின் வழியே காற்றோடிக்குள் அனுப்பி இதை இயக்கலாம். ஆகையால் காற்றோடியை மிகவும் எடை குறைந்ததாக அமைக்க முடிகிறது. இதனால் எந்திரத்தைக் கையில் பிடித்துக்கொண்டு வேலை செய்ய முடிகிறது. மேலும் இந்தக் காற்றோடியின் எப்பகுதியும் அதிகமாகச் சூடேறித் தீங்கு ஏதும் விளைவிப்பது இல்லை. தீயினால் நேரும் விபத்தும், இதில் இல்லை. இதனாலேயே இது சுரங்க வேலைக்கு இன்றியமையாத சாதனமாக விளங்குகிறது. வெடி மருந்துக் கிடங்குகளில், வேறுவகைப் பொறிகளை ஓட்டுவது தீங்குமிக்கது. ஆகையால், அமுக்கக் காற்றோடியைக் கொண்டு இயங்கும் வண்டிகளைத்தான், இங்குப் பயன்படுத்த வேண்டும். வெடிமருந்தைக் கொண்ட டார்ப்பிடோக்களை, ஓட்டிச் செல்ல இக்காற்றோடியைப் பயன்படுத்துகிறார்கள். டிராம் வண்டிகளையும் தானியங்கிகளையும் இதைக் கொண்டு ஓட்ட முயன்றிருக்கிறார்கள்.